ทำไม ‘โรบินสัน’ เมกาบางนา ถึงเปลี่ยนชื่อเป็น ‘ห้างเซ็นทรัล’ ในพ.ศ.2563
เหตุผลที่โรบินสัน เมกาบางนา เปลี่ยนชื่อห้างสรรพสินค้าใหม่นั้นเกี่ยวข้องกับการแบบจำลองธุรกิจใหม่ที่เปลี่ยนไป เน้นรูปแบบบริการออนไลน์ และสร้างภาพลักษณ์ธุรกิจใหม่ดังนี้

1. เปลี่ยนเพื่อตอบโจทย์แบบจำลองธุรกิจใหม่
ทั้งโรบินสันและเซ็นทรัล มี บริษัท เซ็นทรัลรีเทล จำกัด (มหาชน) หรือ CRC เป็นบริษัทแม่ ได้วางโครงสร้างธุรกิจค้าปลีกของกลุ่มเซ็นทรัลใหม่ (New Central New Retail) ทำให้มีห้างสรรพสินค้ารวมกันมากถึง 74 สาขา ประกอบด้วย ห้างเซ็นทรัล 23 สาขา และ ห้างสรรพสินค้าโรบินสัน 51 สาขา จึงได้มีการปรับแบบจำลองธุรกิจใหม่ให้สอดรับกับการเจริญเติบโตของเศรษฐกิจ ห้างเซ็นทรัลเมกาบางนาจะเน้นกลุ่มลูกค้าคนไทยที่เป็นคนทำงาน และครอบครัวคนรุ่นใหม่ รวมถึงชาวต่างชาติที่ทำงานในประเทศไทย และอาศัยในย่านนี้ ต่างกับเป้าหมายของห้างเซ็นทรัลบางนา ที่เน้นกลุ่มครอบครัวใหญ่ที่มีหลายรุ่น รวมถึงเติมเพิ่มแบรนด์ใหม่เข้ามารวมกันกว่า 1,000 แบรนด์

2. บางนา คือ ทำเลทองของกรุงเทพฯตะวันออก
ปัจจุบัน พื้นที่ย่านบางนา-ตราด ถือเป็นทำเลทองเพราะเป็นย่านเศรษฐกิจที่มีศักยภาพสูง ทั้งยังเป็นประตูสู่ภาคตะวันออกเชื่อมต่อหลายจังหวัด อาทิ ฉะเชิงเทรา ชลบุรี ระยอง และเป็นหน้าด่านก่อนเข้าสู่กรุงเทพมหานคร นอกจากนี้ในอนาคต ยังมีโครงการรถไฟฟ้าสายสีเหลือง และรถไฟฟ้ารางคู่ บางนา-สุวรรณภูมิ ที่จะเป็นแรงเสริมการเติบโตของพื้นที่นี้ นอกจากนี้ ยังมีนิคมอุตสาหกรรมขนาดใหญ่จำนวนมาก มีโครงการบ้านจัดสรรมากถึง 18 โครงการ และอยู่ใกล้สนามบินนานาชาติสุวรรณภูมิ เดินทางเพียง 25 นาที ทั้งจำนวนประชากรในย่านนี้ มีอัตราเพิ่มขึ้นอย่างรวดเร็ว ซึ่งจะทำให้พื้นที่ตรงนี้มีการขยายตัวค่อนข้างสูงและกลายเป็นแลนด์มาร์คแห่งใหม่ของเมืองกรุงเทพฯ ฝั่งตะวันออก จึงเหมาะสมในการปรับภาพลักษณ์ใหม่ให้โรบินสันเมกาบางนาเป็นเซ็นทรัลเมกาบางนา

3. มุ่งสู่บริการแบบออนไลน์
นอกจากนี้ ห้างเซ็นทรัลยังได้มีการปรับรูปแบบการขายแบบใหม่ มีบริการ ‘CENTRAL ANYTIME ANYWHERE‘ โดยปรับตามพฤติกรรมของลูกค้าที่นิยมใช้โซเชียลเน็ตเวิร์ก ด้วยการสร้าง Omni channel  เชื่อมต่อช่องทางออฟไลน์ และออนไลน์แบบไร้รอยต่อ ผ่านบริการรูปแบบต่าง ๆ เช่น www.central.co.th , ช่องทางขายผ่าน Facebook Live ที่เพจเฟซบุ๊กห้างเซ็นทรัล , Central Chat & Shop ช้อปผ่านแอปพลิเคชั่น Line ที่ @CENTRALOFFICIAL, บริการ Central Call & Shop ให้ช้อปปิ้งทางโทรศัพท์ และบริการใหม่ Drive Thru บริการรับสินค้า และชำระเงินโดยไม่ต้องลงจากรถ รวมถึงบริการ E-Ordering และบริการ Click and Collect บริการสั่งของออนไลน์ ที่สามารถมารับได้ที่หน้าร้าน